INSET พุ่ง 8% ออลไทม์ไฮ! คาดเก็งกำไรก่อน XD ปันผลหุ้น-เงินสด ลุ้นรายได้ปีนี้โต 15-20%
INSET พุ่ง 8% ออลไทม์ไฮ! คาดเก็งกำไรก่อน XD ปันผลหุ้น-เงินสด ลุ้นรายได้ปีนี้โต 15-20% ล่าสุด อยู่ที่ 4.66 บาท บวก 0.34 บาท หรือ 7.87% มูลค่าซื้อขาย 321.56 ล้านบาท
INSET พุ่ง 8% ออลไทม์ไฮ! คาดเก็งกำไรก่อน XD ปันผลหุ้น-เงินสด ลุ้นรายได้ปีนี้โต 15-20% ล่าสุด อยู่ที่ 4.66 บาท บวก 0.34 บาท หรือ 7.87% มูลค่าซื้อขาย 321.56 ล้านบาท
22 เม.ย. 2564

ผู้สื่อข่าวรายงานว่า ราคาหุ้น บริษัท อินฟราเซท จำกัด (มหาชน) หรือ INSET ล่าสุด ณ เวลา 15.17 น. อยู่ที่ 4.66 บาท บวก 0.34 บาท หรือ 7.87% สูงสุดที่ 4.80 บาท ต่ำสุดที่ 4.32 บาท ด้วยมูลค่าซื้อขาย 321.56 ล้านบาท

ทั้งนี้ ราคาหุ้น INSET ปรับตัวขึ้นสูงสุดนับตั้งแต่เข้าซื้ขายในตลาดหลักทรัพย์เอ็ม เอ ไอ (mai) เมื่อวันที่ 8 ต.ค.2562 โดยคาดนักลงทุนเข้าซื้อเก็งกำไรก่อนขึ้นเครื่องหมาย XD ในวันที่ 28 เม.ย. 2564 นอกจากนี้ยังมีแนวโน้มผลประกอบการจะเติบโตขึ้นอย่างต่อเนื่อง
โดย นายศักดิ์บวร พุกกะณะสุต กรรมการผู้จัดการ INSET เปิดเผยว่า ที่ประชุมสามัญผู้ถือหุ้นประจำปี 2564 ในวันที่ 21 เมษายน 2564 ที่ผ่านมา มีมติอนุมัติจ่ายปันผลเป็นหุ้นสามัญเพิ่มทุนของบริษัทฯในอัตรา 10 หุ้นเดิมต่อ 1 หุ้นปันผล เป็นจำนวนไม่เกิน 56,000,000 หุ้น มูลค่าที่ตราไว้หุ้นละ 0.50 บาท รวมมูลค่าหุ้นทั้งสิ้นไม่เกิน 28,000,000 บาท จ่ายปันผลเป็นเงินสด ในอัตราหุ้นละ 0.081 บาท เป็นจำนวนเงิน 45,360,000 บาท ขึ้นเครื่องหมาย XD วันที่ 28 เม.ย.64  กำหนดจ่ายปันผลแก่ผู้ถือหุ้น 20 พฤษภาคม 2564
นอกจากนี้ ยังอนุมัติเพิ่มทุนจดทะเบียนของบริษัท จากทุนจดทะเบียนเดิมจำนวน 280,000,000 บาท เป็นทุนจดทะเบียนจำนวน 308,000,000 บาท โดยออกหุ้นสามัญเพิ่มทุนจำนวน 56,000,000 หุ้น มูลค่าที่ตราไว้หุ้นละ 0.50 บาท รวมเป็นเงินจำนวน 28,000,000 บาท โดยเป็นการเพิ่มทุนแบบกำหนดวัตถุประสงค์ในการใช้เงินเพื่อรองรับการจ่ายหุ้นปันผล
ส่วนแผนการดำเนินงานในช่วงที่เหลือของปีนี้ว่า บริษัทฯ ยังคงเดินหน้าเข้าร่วมประมูลงานทั้งในส่วนของภาครัฐ และเอกชนอย่างต่อเนื่อง เพื่อเพิ่มงานในมือ โดยปัจจุบันมี Backlog กว่า 2,460 ล้านบาท ซึ่งทยอยรับรู้รายได้ในปีนี้และปี 2565 และมั่นใจว่ารายได้รวมจะเติบโต 15-20% ตามแผนงานที่วางไว้ หนุนผลงานสร้างสถิติสูงสุดใหม่ต่อเนื่อง
“จากสถานการณ์การแพร่ระบาดไวรัสโควิด-19 ระลอกใหม่ จะเป็นตัวเร่งที่สำคัญที่ทำให้ผู้ประกอบการตัดสินใจสร้างหรือขยายศูนย์ Data Center และอัพเกรดอุปกรณ์ 5G เพื่อรองรับการทำงานแบบ Work From Home เพื่อหลีกเลี่ยง และป้องกันผลกระทบการแพร่ระบาดของไวรัสโควิด-19 ผลักดันให้ธุรกิจของกลุ่มบริษัทฯเติบโตอย่างแข็งแกร่งและยั่งยืนในอนาคต”นายศักดิ์บวร กล่าวในที่สุด